projecte-aina/catalan_government_crawling huggingface dataset:
Us esperem el divendres 9 d'octubre de 2020, de 10 h a 14 h - Amb reserva prèvia!
Les Jornades Europees de Patrimoni (JEP), són una iniciativa del Consell d'Europa i la Comissió Europea.
Municipis i entitats d'arreu de Catalunya se sumen a la que és la festa major del nostre patrimoni cultural, amb activitats gratuïtes durant el segon cap de setmana d'octubre, amb l'objectiu d'apropar-lo a la ciutadania.
Enguany, el tema proposat pel Consell d'Europa per celebrar les Jornades Europees de Patrimoni gira a l'entorn del binomi patrimoni i educació, en un sentit global, que va més enllà del públic escolar.
L'Arxiu Nacional de Catalunya s'afegeix a l'esdeveniment i obra les portes de la institució a tothom qui vulgui conèixer qui som, què conservem, com ho fem i perquè.
Participeu de les visites guiades i descobriu, de la mà dels nostres tècnics, el patrimoni documental que conserva l'Arxiu Nacional, un bé de tots i a l'abast de tothom.
Les visites es faran en grup de 10 persones a les 10:00, 11:00, 12:00 i 13:00.
Tenen una durada aproximada d'una hora.
L'activitat és gratuïta, però cal concertar-la amb antelació a [EMAIL] o al telefon 93 589 73 20.
En la reserva caldrà indicar: Nom complet, dades de contacte i l'hora preferent de la visita.
Fes la teva reserva i vine a gaudir del patrimoni amb l'Arxiu Nacional
Presentació elaborada per AQuAS, juny 2018.
Vídeo de la presentació realitzada per la Dra.
Cari Almazán dins de la Jornada Iatrogènia, una responsabilitat professional que cal afrontar, organitzada pel Col·legi Oficial de Metges de Barcelona, el 22 de març de 2018.
Presentació elaborada per AQuAS, abril 2017.
Infografia elaborada per AQuAS, desembre 2016.
Presentació elaborada per AQuAS, desembre 2016.
Descripció de l'experiència d'implementació en atenció primària a l'Anoia.
Díptic elaborat per l'EAP de Vic.
Tríptic elaborat pels EAP Florida Nord i Florida Sud - SAP Delta del Llobregat.
Diapositives elaborades pel Grup Essencial de Vertigen, UGEAP l'Hospitalet Nord - SAP Delta del Llobregat.
Diapositives elaborada per l'EAP Montilivi - Vila-Roja de Girona.
Vídeo de la conferència que el Dr.
Josep Casajuana, metge dels consultoris de Masllorenç i Rodonyà.
EAP Alt Camp Est (Tarragona) de l'ICS, va impartir el 22 de novembre de 2016 al CAP Adrià de Barcelona de l'Àmbit d'AP Barcelona Ciutat.
Cartell adaptat per l'EAP El Clot a partir d'una iniciativa de la Choosing Wisely Canada.
Infografia elaborada pel CASAP (Consorci Castelldefels Agents de Salut), agost 2015.
Infografia elaborada pel CASAP (Consorci Castelldefels Agents de Salut), abril 2015.
Presentació elaborada pel CASAP (Consorci Castelldefels Agents de Salut).
La implementació de les recomanacions Essencial a l'Hospital Universitari Vall d'Hebron s'inicia el gener de 2016.
Aquesta implementació es fa en el marc del Programa de Millora de la Pràctica Clínica (MPC) a l'Hospital que inclou una comissió multidisciplinària que té com a objectiu identificar i reduir les pràctiques de poc valor i promoure la millora contínua de l'adequació de la pràctica clínica i assistencial.
La persona de referència és la Dra.
Imatge de la intranet amb informació de l'Essencial.
L'equip de l'Essencial està treballant actualment en les recomanacions següents:
Si coneixeu alguna pràctica clínica que no aporti valor, us convidem a proposar-la-hi.
La vostra proposta serà valorada i, si escau, inclosa a la llista de les Recomanacions Essencial.
Les properes recomanacions que es publicaran són fruit de la priorització realitzada pels mateixos professionals de l'atenció primària a partir d'una enquesta que se'ls va fer arribar durant el període comprès entre el 17 de febrer i el 31 de març de 2017, amb la col·laboració de la Societat Catalana de Medicina Familiar i Comunitària.
Les aportacions dels professionals van ser revisades i prioritzades per un Comitè Científic creat ad hoc.
Finalment es van seleccionar dotze pràctiques de poc valor.
Aquest procés va culminar el dia 21 d'abril de 2017, durant la Jornada d'implementació del Projecte Essencial, amb la participació dels assistents a l'acte, que van poder decidir (via internet a través de l'eina Kahoot) en quin ordre serien publicades les dotze pràctiques de poc valor segons si les consideraven més o menys prioritàries.
A continuació us presenten la llista amb les pràctiques de poc valor segons l'ordre de publicació decidit pels professionals:
* Després d'una revisió exhaustiva de la proposta "Revisions bucodentals a pacients diabètics", es considera que no compleix amb els criteris per ser una pràctica clínica de poc valor per la qual cosa no es realitzarà una recomanació dins del Projecte Essencial.
El dia 30 de novembre de 2017, abans de la realització de la Jornada ASSIR 2017, un comitè d'experts van proposar 10 pràctiques de poc valor perquè durant la Jornada els assistents prioritzessin les 5 pràctiques que es podrien analitzar i estudiar per a la possible elaboració de recomanacions en el Projecte Essencial l'any vinent.
A continuació us presentem la llista amb les pràctiques de poc valor que els assistents a la Jornada van decidir:
Cribratge poblacional de la preeclàmpsia en gestants.
Detecció de manera rutinària de l' Streptococcus beta agalactiae entre les setmanes 34-36 de gestació.
Consell vacunal del virus del papil·loma humà (HPV) a totes les dones que tenen relacions sexuals que no han estat vacunades a través dels calendaris de vacunacions sistemàtiques.
Cribratge de la diabetis gestacional a través del test d'O'Sullivan en les gestants sense risc.
Recomanació de repòs i restricció de l'activitat durant l'embaràs davant de determinades indicacions: gestació múltiple, risc de prematuritat, metrorràgies 1er trimestre, estats hipertensius de l'embaràs.
Sol·licitud d'analítica hormonal en dones >47 amb clínica de menopausa per diagnosticar l'etapa climateri.
Control ecogràfic anual del DIU.
Controls anuals de seguiment en el diagnòstic d'ovari poliquístic en pacients asimptomàtiques.
Realització d'urodinàmia complexa per al diagnòstic d'incontinència urinària d'esforç (IUE) enfront d'anamnesi i exploració clínica.
Realització d'ecografia sistemàtica després de la interrupció voluntària de l'embaràs (IVE) farmacològica.
Exemples de pràctiques que no aporten valor
L'eficàcia no està demostrada; els riscs relacionats superen als beneficis; està superada per una altra pràctica alternativa quant a eficàcia, seguretat, cost o preferències dels pacients; existeix probabilitat d'emmalaltir o de tenir un accident laboral per al personal sanitari; raons ètiques, legals o mediambientals, etc.
Exemples de condicions concretes en què la pràctica no aporta valor
Subpoblació de pacients; nivell de complexitat de la condició clínica; dosi i pauta; nivell assistencial; personal involucrat, etc.
Implementació de les recomanacions dels grups pilot
Un grup pilot 1 va iniciar durant el 2015 la implementació de les recomanacions del projecte Essencial i l'any següent s'hi va afegir un segon grup pilot.
Durant el 2017 van iniciar dos grups més la implementació de les recomanacions, el grup 3 i 4.
Els darrers grups que s'han incorporat aquest any 2018 són els pilot 5, 6 i 7.
La durada aproximada del seguiment dels grups pilot és 18 mesos a partir de la data d'inici.
En el següent mapa interactiu teniu per colors els diferents equips que formen part de cada grup pilot i les recomanacions que estan implementant.
L'equip Essencial ha participat amb els líders clínics en la reunió de seguiment del pilot d'implementació a Girona que va tenir lloc el dia 23 de maig.
Actualment, hi participen 18 equips d'atenció primària d'aquesta regió, implementant 14 recomanacions diferents.
En aquesta reunió hem compartit els resultats de seguiment (sis mesos des del seu inici), l'evolució de la implementació, els àmbits de millora, els propers passos i les iniciatives desenvolupades per cada equip.
Deixar de fer té més sentit que mai
El projecte Essencial inicia d'aquí fins a final de l'any 2020 edicions temàtiques per a les seves recomanacions.
Al costat de pràctiques d'efectivitat contrastada, n'hi ha d'altres d'un valor escàs i algunes en què l'evidència constata que no aporten valor.
Evitar les pràctiques clíniques que no aporten valor pot contribuir a millorar la qualitat assistencial.
El projecte Essencial es basa en la col·laboració estreta i continuada entre societats científiques, professionals sanitaris, pacients i l'AQuAS.
Avui hem començat amb Pediatria i una recomanació de "deixar de fer" sobre sinèquies vulvars.
Les recomanacions segueixen l'estructura habitual: missatges clau, informació ampliada, bibliografia i detall sobre les societats científiques implicades.
La novetat és el fet que treballarem amb edicions temàtiques.
En l'etapa inicial, les organitzacions sanitàries interessades a implementar el projecte Essencial identificaran els líders clínics que seran els referents del projecte en l'organització.
El líder clínic ha de promoure el debat en l'equip assistencial sobre pràctiques clíniques de poc valor.
També ha d'analitzar les barreres i els elements facilitadors per implementar les recomanacions de pràctiques de poc valor a evitar.
El resultat del debat entre els equips assistencials serà el Pla d'Acció de cadascuna de les organitzacions.
El Pla d'Acció inclou la selecció de recomanacions del projecte Essencial a implementar en l'organització, juntament amb els motius pels quals es produeixen les pràctiques de poc valor, les mesures i les eines necessàries per evitar-les.
El equips clínics poden també proposar noves recomanacions sobre practiques clíniques de poc valor que no estiguin incorporades a l'Essencial, sempre que estiguin alineades amb el projecte.
Per a cada recomanació s'elabora un indicador que permet fer el seguiment de la seva evolució.
Aquesta informació, amb periodicitat mensual, es proporciona als equips clínics que participen en la implementació.
En aquesta última etapa, es duu a terme un estudi d'avaluació de l'impacte mitjançant la mesura del grau de coneixement de les recomanacions i la seva adopció per part dels professionals, així com el canvi en la pràctica clínica atribuïble a la implementació de la recomanació.
No calen proves d'imatge tipus ressonància magnètica o TAC per a l'estudi de la cefalea.
En nens i nenes no cal fer de forma rutinària radiografies de tòrax per diagnosticar la bronquiolitis.
El metge valorarà el seu risc de patir alguna malaltia cardiovascular i en el cas que sigui baix no caldrà prendre medicaments.
Els nens i les nenes amb rinosinusitis no haurien de prendre antibiòtics de forma rutinària.
No s'han de prendre de forma rutinària medicaments sedants per al tractament d'aquest tipus de vertigen.
No s'haurien d'alternar medicaments per al tractament de la febre en infants.
Les persones grans no cal que prenguin de forma rutinària vitamina D per reduir el risc de caigudes.
No és recomanable l'ús de faixes o suports lumbars per tractar o prevenir la lumbàlgia.
Els nens i nenes amb faringitis no haurien de prendre antibiòtics en infeccions que no estiguin causades per bacteris.
La bronquiolitis en lactants no s'hauria de tractar de forma rutinària amb broncodilatadors (tipus salbutamol).
Les persones que pateixen depressions lleus no haurien de prendre de manera rutinària antidepressius, excepte si tenen antecedents o factors de risc associats.
Les persones amb malalties del cor, renals o malalties del fetge no haurien de prendre de manera rutinària antiinflamatoris no esteroïdals (tipus aspirina, ibuprofèn o naproxèn).
Els nens i nenes més grans de 2 anys i sense cap factor de risc addicional no haurien de prendre antibiòtics de forma rutinària per a l'otitis mitjana aguda.
Els infants amb refredat comú i tos i sense altres problemes de salut no haurien de prendre medicaments de forma rutinària.
Si vostè té més de 65 anys i ja pren altres medicaments, no hauria de prendre medicaments de forma rutinària per al tractament crònic d'insomni.
El sistema sanitari català presenta uns resultats que el situen al capdavant d'Europa com un dels sistemes de referència, està ben valorat pels usuaris i és un motor important per a l'economia del nostre país.
Per tal de mantenir i millorar la qualitat amb la que es presta l'atenció sanitària, el nostre sistema sanitari requereix d'actuacions coordinades.
La qualitat de l'atenció sanitària està directament relacionada amb l'efectivitat i l'eficiència dels serveis sanitaris prestats per aconseguir el màxim valor possible pels recursos esmerçats.
Està demostrat que al costat de pràctiques d'efectivitat contrastada, n'hi ha d'altres d'un valor escàs i algunes en què l'evidència constata que no aporten valor.
Evitar les pràctiques clíniques que no aporten valor pot contribuir a millorar la qualitat assistencial, la innovació i la sostenibilitat del sistema sanitari, en la mesura que permet alliberar recursos que puguin ser destinats a procediments que sí que afegeixen valor a la pràctica clínica.
És per això que el mètode per al desenvolupament d'aquest projecte és explícit i transparent, amb la participació dels professionals sanitaris en totes les seves etapes.
El projecte es basa en la col·laboració estreta i continuada entre les societats científiques, els professionals sanitaris, els pacients i l'Agència de Qualitat i Avaluació Sanitàries de Catalunya (AQuAS).
Identificació de pràctiques de poc valor
En la fase inicial, s'identifiquen pràctiques clíniques que aporten poc valor a partir de múltiples fonts d'informació.
L'Agència de Qualitat i Avaluació Sanitàries de Catalunya coordina aquest procés en col·laboració amb les societats científiques, els plans directors del Departament de Salut i la comunitat professional.
Les recomanacions són introduïdes a la base de dades disponible en aquest web, com a continuació d'un procés de priorització segons criteris de prevalença i càrrega de la malaltia; freqüència d'utilització; risc/benefici desfavorable; impacte en l'organització i preferències dels pacients, sempre tenint en compte que estiguin alineades amb el Pla de salut, els plans directors i les societats científiques.
Per a cadascuna de les recomanacions prioritzades es dissenyarà una estratègia de comunicació específica i adaptada als actors clau a través dels canals de difusió més adients en cada cas (eines de comunicació social, notes de premsa, comunicacions científiques, etc).
En aquesta última fase, i sempre que sigui factible, es durà a terme un estudi d'avaluació d'impacte mitjançant la mesura del grau de coneixement de les recomanacions prioritàries i la seva adopció per part dels professionals, així com el canvi en l'assistència sanitària atribuïble a la implementació de la recomanació.
L'Agència de Qualitat i Avaluació Sanitàries de Catalunya (AQuAS) disposa d'un pla de treball coordinat amb professionals i societats científiques però tothom pot fer-nos arribar comentaris o suggeriments.
Podeu contactar amb nosaltres a través de l'adreça de correu electrònic: [EMAIL]
La campanya prioritza 10 recomanacions de pràctiques clíniques innecessàries per ser implementades i avaluades.
La iniciativa Choosing Wisely acaba d'iniciar una campanya d'abast internacional per evitar o reduir les pràctiques clíniques de poc valor o fins i tot innecessàries, objectiu compartit amb el Projecte Essencial.
Choosing Wisely ja havia elaborat i difós un gran nombre de recomanacions però amb aquesta campanya es vol fer un pas endavant i mesurar l'impacte de les seves recomanacions i de les estratègies d'implementació, tot mitjançant la recollida d'indicadors vinculats a la prevalença de les intervencions que han estat objecte de l'elaboració de recomanacions.
Per procedir a la recollida dels indicadors, Choosing Wisely realitzarà l'avaluació de l'impacte de 10 recomanacions prioritzades -segons criteris del danys que poden provocar, la seva prevalença i la capacitat de ser mesurades- que han estat seleccionades amb el consens dels professionals a partir d'una llista inicial d'unes 1.000 pràctiques de poc valor.
L'Agència de Qualitat i Avaluació Sanitàries de Catalunya (AQuAS) i el Projecte Essencial s'alineen amb aquesta campanya a la qual donen suport.
De fet, l'AQuAS treballa des de 2015 en la implementació de les recomanacions Essencial, projecte en el qual participen, amb gran esforç i dedicació, 147 equips d'atenció primària (EAP) de Catalunya que han adoptat 21 de les 60 recomanacions del projecte i que són clau per a l'èxit d'Essencial.
Enguany, en col·laboració amb la Societat Catalana de Medicina Familiar i Comunitària-CAMFiC, s'ha dut a terme l'enquesta adreçada a professionals sanitaris dels EAP per identificar practiques clíniques de poc valor del seu dia a dia, que ha permès finalment seleccionar i prioritzar 12 pràctiques de les 215 seleccionades, que seran publicades al final de 2017.
Així mateix, cal destacar que malgrat ser Choosing Wisely i Essencial iniciatives independents, tres de les deu recomanacions prioritzades pels professionals que col·laboren amb Choosing Wisely, van ser també prèviament seleccionades i s'estan implemetant en els EAP que participen a l'Essencial.
Essencial se suma a la campanya i destaca que 147 EAP estan col·laborant en implementar les recomanacions als centres
Els dies 17, 18 i 19 d'agost tindrà lloc a la ciutat de Quebec la V edició de la Conferència Internacional sobre la Prevenció del Sobrediagnòstic.
Cal recordar que Barcelona va acollir l'edició anterior d'aquest congrés el setembre de l'any 2016.
En aquella trobada s'hi van aplegar uns 500 congressistes, de més de 30 països dels cinc continents, que amb més de 180 comunicacions orals, pòsters i taules rodones van abordar els efectes i l'impacte que el sobrediagnòstic i el sobretractament poden tenir sobre la salut de les persones i els sistemes de salut (podem dir "sanitaris" per no repetir salut que surt tres paraules abans?).
Aquesta nova edició del Preventing Overdiagnosis continuarà discutint i debatent sobre les causes i factors culturals, socials, polítics i comercials que poden influir -tant en els professionals sanitaris com en la ciutadania- en l'increment del sobrediagnòstic i el sobretractament.
Per part de l'Agència de Qualitat i Avaluació Sanitàries de Catalunya (AQuAS) -amb el projecte Essencial com com a motor principal- hi participaran:
Finalment cal destacar que la delegació de l'AQuAS estarà acompanyada per la Dra.
Mariam de la Poza, del CAP Doctor Carles Ribas de Barcelona, qui va ser la guanyadora el passat mes d'abril del Premi a la idea més innovadora per evitar pràctiques de poc valor a l'atenció primària en presentar la proposta: "Més antibiòtic no sempre és millor: evitem efectes secundaris, cost innecessari i resistències antimicrobianes".
Barcelona va acollir l'edició anterior de la Conference amb un gran èxit d'assistència
L'equip Essencial ha participat amb els líders clínics i responsables en una reunió per començar a implementar la recomanació d' Inhibidors de la bomba de protons en malalts polimedicats o majors de 65 anys en un grup pilot a Lleida.
La reunió va tenir lloc el dia 4 de juny.
En aquesta reunió es va presentar el projecte Essencial i es van identificar possibles barreres i millores dins de l'àmbit d'actuació per poder identificar diferents intervencions per dur a terme durant la implementació.
Nota: Aquesta fitxa és una recomanació per a l'ajuda a la presa de decisions en l'atenció sanitària.
No és de compliment obligat ni substitueix el judici clínic del personal sanitari.
En pacients amb malaltia per COVID-19, sense sospita clínica d'infart de miocardi -sense clínica compatible ni alteracions de l'ECG compatibles-, no es recomana fer la determinació de Troponina T ultrasensible (hs-cTn) de forma rutinària.
El Consorci Sanitari de Terrassa ha definit per al seu centre els criteris de sol·licitud i seguiment de les principals determinacions analítiques que es demanen per a pacients hospitalitzats amb malaltia COVID-19.
Han participat en l'elaboració dels criteris de sol·licitud i seguiment de les determinacions analítiques la Comissió de Millora de la Pràctica Clínica, el Servei de Medicina Interna, la Unitat de Malalties Infeccioses, el Laboratori i el Servei de Farmàcia.
Els criteris definits han estat recollits en un cartell informatiu que s'ha distribuït per les diverses plantes del centre hospitalari.
El projecte Essencial vol seguir contribuint a impulsar la qualitat de l'atenció sanitària i la pràctica clínica basada en valor durant l'actual pandèmia ocasionada per la COVID-19.
Per aquest motiu, l'Essencial també vol compartir les iniciatives que des dels centres sanitaris i sociosanitaris s'han posat en marxa per elaborar recomanacions que evitin pràctiques clíniques de poc valor quant a la prevenció, el diagnòstic i el tractament de la COVID-19.
Atesa l'excepcionalitat ocasionada per la COVID-19, aquestes recomanacions són el resultat del consens d'equips clínics multidisciplinars o de societats científiques sustentades per l'evidència científica disponible.
Per tant, aquestes recomanacions no han seguit el procés habitual d'elaboració amb una revisió ràpida per part de l'AQuAS i la revisió i suport de les societats científiques implicades.
A mesura que es disposi d'evidència de més qualitat seran actualitzades segons el procés d'elaboració de les recomanacions Essencial.
Si heu implementat al vostre centre recomanacions per evitar pràctiques de poc valor amb la COVID-19, envieu-nos-les.
El projecte Essencial treballarà en edicions temàtiques de les seves recomanacions.
D'aquí fins al final de 2020 ens centrarem en dos àmbits:
Hem començat amb Pediatria i una recomanació de "deixar de fer" sobre sinèquies vulvars.
Com bé sabeu, al costat de pràctiques d'efectivitat contrastada, n'hi ha d'altres d'un valor escàs i algunes en què l'evidència constata que no aporten valor.
Evitar les pràctiques clíniques que no aporten valor pot contribuir a millorar la qualitat assistencial.
El projecte Essencial es basa en la col·laboració estreta i continuada entre societats científiques, professionals sanitaris, pacients i l'AQuAS.
Les recomanacions segueixen l'estructura habitual: missatges clau, informació ampliada, bibliografia i detall sobre les societats científiques implicades.
La novetat és el fet que treballarem amb edicions temàtiques.
En aquests moments deixar de fer proves innecessàries o iniciar tractaments inadequats té més sentit que mai
Essencial neix amb la vocació d'oferir informació actualitzada i consensuada sobre pràctiques clíniques de poc valor que s'haurien d'evitar.
La participació dels professionals sanitaris en la identificació d'aquestes pràctiques és clau, per això Essencial vol tenir en compte els vostres suggeriments respecte a potencials pràctiques clíniques que creieu que no hi aporten valor.
A més, si heu implementat alguna de les recomanacions Essencial, us oferim la possibilitat de donar a conèixer i compartir la vostra experiència.
Si la implementació d'una recomanació ha transformat algun aspecte de la gestió de les vostres organitzacions, expliqueu-nos de quina manera ho ha fet a través de l'Observatori d'Innovació en Gestió de la Sanitat a Catalunya.
Si coneixeu alguna pràctica clínica que no aporti valor, us convidem a proposar-la-hi.
La vostra proposta serà valorada i, si escau, inclosa a la llista de les Recomanacions Essencial.